**PRILOG 1. PROJEKTNI ZADATAK**

Održivi urbani razvoj u Republici Hrvatskoj provodi se putem integriranih teritorijalnih ulaganja - ITU mehanizma, koji se po prvi puta koristi u Europskoj uniji u razdoblju 2014.-2020. godine te koji omogućuje integriranje sredstava iz različitih europskih fondova i operativnih programa i ulaganje tih sredstava u aktivnosti kojima će se ojačati uloga gradova kao pokretača gospodarskog razvoja.

I u novoj financijskoj perspektivi, velika važnost bit će dana razvoju regija i gradova koji izravno i snažno doprinose pametnom, održivom i uključivom rastu Europske unije te se stoga planira proširenje ITU mehanizma na nova urbana područja.

Ciljevi politika u novom programskom razdoblju su:

1. Pametnija Europa - usmjeravanje na inovacije, digitalizaciju, gospodarsku preobrazbu i potporu malim i srednjim poduzetnicima
2. Zelenija Europa bez ugljika - ulaganje u energetsku tranziciju, obnovljive izvore energije i borbu protiv klimatskih promjena
3. Povezanija Europa - jačanje mobilnosti, ulaganje u strateške prometne i digitalne mreže
4. Socijalnija Europa - ulaganja u zapošljavanje, obrazovanje, stjecanje vještina, socijalnu uključenost i jednaki pristup zdravstvenoj skrbi
5. Europa bliže građanima - podupiranje lokalnih razvojnih strategija i održivog urbanog razvoja

Na temelju odredbi EU regulative i trenutno važećeg nacionalnog zakonodavstva Republike Hrvatske u novom financijskom razdoblju 2021. – 2027. proširuje se obuhvat korištenja ITU mehanizma na 22 hrvatska grada, među kojima se nalazi i Grad Požega.

Grad Požega će u financijskom razdoblju 2021. – 2027. imati mogućnost korištenja financijskih sredstava za realizaciju gradskih projekata iz ITU (Integrirana teritorijalna ulaganja) mehanizma.

Ministarstvo regionalnoga razvoja i fondova EU je dana 12. srpnja 2021. godine donijelo Odluku o donošenju Smjernica za uspostavu urbanih područja i izradu strategija razvoja urbanih područja za financijsko razdoblje 2021.-2027., verzija 2.0. (u daljnjem tekstu: Smjernice).

Svrha Smjernica je pružiti upute urbanim područjima tijekom procesa definiranja i uspostave urbanih područja, tijekom procesa izrade strategija razvoja urbanih područja (SRUP), kao i tijekom procesa praćenja njihove provedbe i vrednovanja.

Na temelju osnovnih kriterija definiranih Smjernicama, Gradsko vijeće Grada Požege je dana, 30. studenog 2021. godine, na svojoj 6. sjednici donijelo Odluku o uspostavi urbanog područja Grada Požege koje se sastoji od Grada Požege, Grada Pleternice, Općine Jakšić, Općine Brestovac, Općine Velika i Općine Kaptol.

Nakon uspostave urbanog područja pokrenut je postupak izrade Strategije razvoja urbanog područja grada Požege za financijsko razdoblje od 2021. do 2027. godine (u daljnjem tekstu: SRUP), a koja predstavlja akt strateškog planiranja u okviru politike regionalnog razvoja te služi kao multi-sektorski strateški okvir kojim se planira razvoj urbanog područja kao cjeline unutar jasno definiranog vremenskog razdoblja, odnosno predstavlja preduvjet za korištenje ITU mehanizma za sedmogodišnje razdoblje 2021.-2027. godine.

Gradsko vijeće Grada Požege je dana, 17. prosinca 2021. godine, na svojoj 7. sjednici donijelo Odluku o pokretanju postupka izrade Strategije razvoja urbanog područja grada Požege za financijsko razdoblje od 2021. do 2027. godine.

SRUP je temeljni akt strateškog planiranja u okviru politike regionalnoga razvoja, kojim se planira razvoj urbanog područja u narednih sedam godinate predstavlja temelj za provedbu ITU mehanizma za financijsko razdoblje 2021. – 2027.

Cilj izrade SRUP-a:

- definirati zajedničke smjerove razvoja UP-a, pravaca djelovanja i provedbe projekata

- predstavljati strateški pristup održivom urbanom razvoju

- definirati ciljeve razvoja, prioritete ulaganja i ključnih strateških projekata urbanog područja

Nositelj izrade SRUP-a je grad središte urbanog područja, odnosno u našem slučaju Grad Požega.

Strategija razvoja urbanog područja grada Požege za financijsko razdoblje od 2021. do 2027. mora :

* biti utemeljena na detaljnoj analizi stanja baziranoj na opsežnim, relevantnim i ažuriranim podacima, koji ukazuju na gospodarske, ekološke, klimatske, demografske i socijalne izazove UP-a
* strateški prikazati pristupa održivom urbanom razvoju ciljanog UP-a, unutar jasno određenog vremenskog razdoblja, utvrđujući hijerarhiju mjerljivih ciljeva
* predlagati međusektorski integrirani pristup razvoju UP-a, usmjeren na rješavanje niza međusobno povezanih problema UP-a u različitim sektorima
* definirati očekivane rezultate na UP-u te sustavom relevantnih pokazatelja prati provedbu SRUP-a.

**OPIS TRAŽENIH USLUGA:**

1. Izrada Strategije razvoja urbanog područja grada Požege za financijsko razdoblje od 2021. do 2027. godine. Struktura Strategije razvoja urbanog područja grada Požege za financijsko razdoblje od 2021. do 2027. godine definirana je Dodatkom 4 Smjernica: Struktura Strategije razvoja urbanog područja koji se nalazi u prilogu ovog projektnog zadatka.

2. Izrada Akcijskog plana Strategije razvoja urbanog područja grada Požege za financijsko razdoblje od 2021. do 2027. godine. Struktura Akcijskog plana SRUP-a definirana je Prilogom 4.1 Smjernica: Akcijski plan Strategije razvoja urbanog područja koji se nalazi u prilogu ovog projektnog zadataka.

**PROVEDBENE AKTIVNOSTI ZA NAVEDENE DOKUMENTE:**

Usluge izrade SRUP-a uključuju sljedeće aktivnosti:

1. pripremu detaljnog plana za izradu SRUP-a i pratećih dokumenata (hodogram aktivnosti)

2. rad s Partnerskim vijećem za urbano područje grada Požege, radnim tijelima i nadležnim Upravnim odjelom za komunalne djelatnosti i gospodarenje Grada Požege, Javnom ustanovom Lokalna razvojna agencija Požega zaduženima za koordinaciju izrade SRUP-a te suradnju s Izvoditeljem postupka prethodnog vrednovanja

3. izrada analize stanja sukladno Dodatku 5. Smjernica u suradnji s svim dionicima uključenim u proces izrade

4. sudjelovanje na sastancima Partnerskog vijeća za urbano područje grada Požege i radnih tijela

5. prema potrebi sudjelovanje na sastancima Koordinacijskog vijeća za urbano područje grada Požege

6. definiranje vizije razvoja urbanog područja grada Požege, strateških ciljeva razvoja urbanog područja, ključnih pokazatelja uspjeha te niz mjera i aktivnosti proizašlih iz baze projekata a koji su usklađeni s ciljevima razvoja

7. izrada nacrta SRUP-a

8. usklađivanje nacrta SRUP-a s prijedlozima i primjedbama primljenim na javnom savjetovanju, sjednicama Koordinacijskog i Partnerskog vijeća za urbano područje grada Požege

9. Izrada konačnog prijedloga SRUP-a za donošenje na sjednici Gradskog vijeća Grada Požege

10. izrada Akcijskog plana koji je usklađen s ciljevima, prioritetima i mjerama SRUP-a

11. definiranje i vizualno prezentiranje baze razvojnih projekata urbanog područja koji su prikupljeni kroz komunikaciju s dionicima i gradskom upravom

12. Izrada cjelovitih konačnih dokumenata SRUP-a i Akcijskog plana SRUP-a.

**PRILOZI:**

1. Dodatak 4: Struktura Strategije razvoja urbanog područja

2. Prilog 4.1: Akcijski plan za provedbu Strategije razvoja urbanog područja

3. Dodatak 5: Smjernice za izradu analize stanja